TOT ยังไม่สรุปยื่นศาลคัดค้านประมูล 900MHz รอพิจารณารอบใหม่ 30 ต.ค.นี้
TOT ยังไม่สรุปยื่นศาลคัดค้านประมูล 900MHz รอพิจารณารอบใหม่ 30 ต.ค.นี้
21 ต.ค. 2558

ผู้สื่อข่าวรายงานว่า ที่ประชุมคณะกรรมการ บริษัท ทีโอที จำกัด (มหาชน) หรือ TOT วานนี้(20 ต.ค.) ยังไม่ได้ข้อสรุปว่าจะยื่นฟ้องศาลเพื่อคัดค้านการที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(กสทช.)จะนำคลื่นความถี่ 900 เมกะเฮิร์ตซไปเปิดประมูลใบอนุญาตในวันที่ 12 พ.ย.นี้
โดยจะมีการพิจารณาอีกครั้งในวันที่ 30 ต.ค.58 ขณะที่การคัดเลือกพันธมิตรทางธุรกิจของทีโอทีก็ยังไม่ได้ข้อสรุป แต่เบื้องต้นได้คัดเลือกเอกชนที่สนใจเหลือ 2 ราย จากที่ยื่นข้อเสนอมาทั้งสิ้น 5 ราย